cyanic-selkie/wikianc huggingface dataset:
গার্ড জোহানসনকে খুন
ডান|থাম্ব| গার্ড জোহানসন গার্ড জোহানসনের হত্যাকাণ্ড হচ্ছে ১৯৩৯ সালের ১ ডিসেম্বরে সুইডেনের স্টকহোমে ১০ বছর বয়সী এক স্কুলছাত্রীর নিখোঁজ ও হত্যা সম্পর্কিত অন্যতম কুখ্যাত হত্যা মামলা।  তার বাবা-মা তার নিখোঁজ হওয়ার খবর জানানোর আট দিন পরে সুন্ডবিবার্গের একটি হ্রদ লুটসজনে তার লাশ আবিষ্কৃত হয়। তাকে ধর্ষণ করে শ্বাসরোধ করে হত্যা করা হয়েছিল। সংবাদ মাধ্যমগুলো এই হত্যার খবরে পরিপূর্ণ ছিল। তার খেলার সঙ্গী জ্যান স্পেয়ারিং বেশ কয়েকটি প্রচার মাধ্যম এই ব্যাপারে সাক্ষাৎকার দেয়। পরবর্তীতে স্পেয়ারিং সুইডেনে একজন পরিচিত গায়ক হয়ে ওঠেন। জোহানসনের লাশ আবিষ্কৃত হওয়ার এক মাস পর মিডিয়া জানিয়েছে যে তার হত্যাকারীর একটি কুকুর ছিলো। কারণ তার কোটে পাটের তন্তু পাওয়া গেছে। পুলিশ আরও জানিয়েছে যে তারা হত্যার সাথে জড়িত একটি কালো গাড়ির সন্ধান করছে।
শীঘ্রই ওলে মুলার নামে ৩৩ বছর বয়সী এক ব্যক্তিকে গ্রেপ্তার করে জিজ্ঞাসাবাদ করা হয়। মুলার মার্কিন মার্কিন যুক্তরাষ্ট্রের মিশিগানে জন্মগ্রহণ করেন। অল্প বয়সে তিনি সুইডেনে চলে যান। তিনি স্টকহোমের একজন পরিচিত ক্রীড়াবিদ ছিলেন। ১ জানুয়ারি মুলারকে পুলিশ মুক্তি দেয়। আফটনব্ল্যাডেট সংবাদপত্র টি জোহানসনের হত্যাকারীকে গ্রেপ্তারের জন্য যে কোন তথ্যের জন্য ১০ হাজার ক্রোনার পুরস্কার নির্ধারণ করে। ১৯৪০ সালের ডিসেম্বর মাসে Möller আবারও গ্রেপ্তার হন এবং এবার তার বিরুদ্ধে মামলা করা হয়। ১৯৪০ সালের ৭ মার্চ তাকে "ধর্ষণের চেষ্টা এবং হত্যার চেষ্টার" জন্য দশ বছরের সশ্রম কারাদণ্ড দেওয়া হয়। মুলার তার সাজার বিরুদ্ধে আপিল করেন, কিন্তু তার সাজা আরো দুটি আপিলের মধ্যে বহাল রাখা হয়। ১৯৪২ সালের ২৬ জুন তার শাস্তি চূড়ান্ত করা হয়। যাইহোক, পরের বছরগুলোতে বিচারকেরা অনেক মিথ্যা প্রমাণের অভিযোগ পেয়েছিলেন, যারা মুলারের বিরুদ্ধে সাক্ষ্য দিয়েছিলেন পুরষ্কারের লাভ। ১৯৮৪ সালে মুলারের বিচারের সময় তার বিরুদ্ধে একজন সাক্ষী স্বীকার করেন যে তারা মিথ্যা সাক্ষ্য দিয়েছেন যে তারা মুলারকে গার্ড জোহানসনের সাথে দেখেছেন।
মুলার ছয় বছরের স্বশ্রম কারাদন্ডের পর ১৯৪৮ সালের ১১ সেপ্টেম্বর কারাগার থেকে মুক্তি পান। ১৯৫৯ সালে রুট লিন্ডকে হত্যার জন্য মুলারকে আবারও দোষী সাব্যস্ত করা হয়েছিল।
১৯৮৩ সালে মুলারের মৃত্যুর পরও, তার মেয়ে গার্ড জোহানসনের হত্যাকাণ্ড থেকে তার বাবার খালাস পাওয়ার জন্য জন্য লড়াই চালিয়ে যান। তিনি আদালতে তার দাবি নিয়েছিলেন যে তার বাবাকে আনুষ্ঠানিকভাবে ১৯৩৯ হত্যামামলা থেকে খালাস দেওয়া উচিত, কারণ আদালতে মিথ্যা স্বাক্ষী স্বীকারোক্তি দিয়েছিল। সালের ২৪ মে স্টকহোমের সর্বোচ্চ আদালত তার দাবি অস্বীকার করে। ১৯৯৮ সালে গার্ড জোহানসনের পোশাক নিয়ে ডিএনএ পরীক্ষা করা হয়, কিন্তু কোন নির্দিষ্ট ফলাফল পাওয়া যায়নি।
বাদেদেওরাইল ফুলতলী কামিল মাদ্রাসা
বাদেদেওরাইল ফুলতলী কামিল মাদ্রাসা সিলেট জেলার জাকিগঞ্জ উপজেলার ঐতিহ্যবাহী শতবর্ষী পূর্ণকারী একটি দ্বীনী প্রতিষ্ঠান ও আলিয়া মাদ্রাসা। মাদ্রাসাটি ১৯২০ সালে প্রতিষ্ঠিত হয়েছিলো, এবং বর্তমানে ডিগ্রি ও সন্মান শ্রেণীর জন্য আরবি বিশ্ববিদ্যালয় অধিভুক্ত মাদ্রাসা।  মাদ্রাসার বর্তমান অধ্যক্ষের নাম মাওলানা মোহাম্মদ আব্দুর রহিম।
ইতিহাস
এই মাদ্রাসাটির যাত্রা শুরু হয়েছিল বুযুর্গ শাহ আলা বখশের উত্তরসূরী মাওলানা ফাতির আলী উদ্যোগে। শুরুতে মসজিদ কেন্দ্রিক শিক্ষাদান কর্মসূচির দায়িত্বভার গ্রহণ করেন মাওলানা ফাতির আলী। পরবর্তীতে মসজিদ থেকে আলাদা করে বাদেদেওরাইল নামক স্থানে মাদরাসার গৃহ নির্মাণ করা হয় এলাকাবাসীর সহযোগিতায়। আসদ্দর আলী চৌধুরী, আজব আলী চৌধুরী, আকদ্দছ আলী চৌধুরী, ছাখায়ত আলী চৌধুরী, গিয়াস উদ্দিন চৌধুরী এবং একই গ্রামের খুরশিদ আলী চৌধুরীর দানকৃত জমির উপর এই মাদ্রাসা প্রতিষ্ঠা করা হয়। এরপর মাদরাসা ক্যাম্পাস বর্ধিত করণে জমি দান করেন আল্লামা আব্দুল লতিফ চৌধুরী ফুলতলী এবং এই মাদ্রাসার অগ্রগতির পিছনের তার বিশাল প্রচেষ্টা রয়েছে।
এই মাদ্রাসা প্রতিষ্ঠার ভালো বেশ সুনাম অর্জন করলেও কিছুদিন পরে মাদ্রাসার অগ্রগতি ব্যহত হয় এবং সম্ভবত মাদ্রাসা বন্ধ হয়ে যায়। দেশ বিভাগের পর ১৯৫০ সালে আল্লামা ফুলতলী বদরপুর (আসাম) থেকে গ্রামের বাড়ি ফুলতলীতে ফিরে আসেন। পুনরায় তার উদ্যোগ ও পৃষ্ঠপোষকতায় মাদরাসা নতুন করে যাত্রা শুরু করে। মাদরাসার সভাপতি বা মুহতামিম হিসেবে দায়িত্ব গ্রহণ করেন তিনি। ১৯৫৯ সালে মাদরাসাটি দাখিল স্তরে তৎকালীন পূর্ব পাকিস্তান মাদরাসা শিক্ষাবোর্ড কর্তৃক স্বীকৃতি পায়। ১৯৭৫ সালে কাল বৈশাখী ঝড়ে মাদরাসা গৃহ সম্পূর্ণ বিধ্বস্ত হয়। আল্লামা ফুলতলীর উদ্যোগে মাদ্রাসাটি পুনপ্রতিষ্ঠা লাভ করে। ফুলতলীর মৃত্যুর পর তার উত্তরসূরী মাওলানা মো. নজমুদ্দীন চৌধুরীকে মাদরাসার মুহতামিমের দায়িত্বে নিযুক্ত করা হয়।
১৯৭৭ সালে মাদরাসাটি আলিম স্তরে বাংলাদেশ মাদরাসা শিক্ষা বোর্ডের স্বীকৃতি লাভ করে। পরবর্তীতে মাদরাসাটি ১৯৮৯ সালে ফাযিল, ১৯৯৪ সালে কামিল (হাদীস) ও ২০০১ সালে কামিল (তাফসীর) স্তরে স্বীকৃতি লাভ করে। মাদরাসার দাখিল ও আলিম যথাক্রমে এসএসসি ও এইচএসসি’র সমমান হলেও ২০০৬ এর আগে ফাযিল ও কামিল ডিগ্রি ও মাস্টার্সের সমমানের ছিল না। ২০০৫ সাল থেকে সারাদেশে মাদরাসার ফাযিল ও কামিলকে যথাক্রমে ডিগ্রি ও মাস্টার্সের মান প্রদানের দাবি জোরদার হয়। এ লক্ষে স্বতন্ত্র আরবী বিশ্ববিদ্যালয় প্রতিষ্ঠার দাবিতে আন্দোলনও সক্রিয় হয়ে উঠে। আরবী বিশ্ববিদ্যালয় প্রতিষ্ঠার দাবিতে ২০০৬ সালে আব্দুল লতিফ ফুলতলী সিলেট থেকে ঢাকা অভিমুখে লংমার্চ কর্মসূচি পালন করেন। বৃহত্তর আন্দোলনের মুখে তৎকালীন সরকার সে বছরই মাদরাসার ফাযিল ও কামিল স্তরকে যথাক্রমে বি.এ ও এম.এ সমমানে উন্নীত করে ইসলামী বিশ্ববিদ্যালয়, বাংলাদেশের অধীনে ন্যস্ত করে। ২০১০ সালে বাংলাদেশ সরকার কর্তৃক সারা দেশে ফুলতলী মাদরাসায় সহ ৩১টি মাদরাসায় ৪ বছর মেয়াদি ফাযিল অনার্স কোর্স চালু করা হয়। বর্তমানে বাদেদেওরাইল ফুলতলী কামিল এম.এ মাদরাসা ‘ইসলামি আরবি বিশ্ববিদ্যালয়’ এর অধিভুক্ত ইসলামী শিক্ষাধারার সর্বোচ্চ স্তরের একটি মাদরাসা।
শিক্ষা কার্যক্রম
এ প্রতিষ্ঠানে দাখিল থেকে কামিল স্তরের পাশাপাশি আল হাদিস এন্ড ইসলামিক স্টাডিজ বিষয়ে ফাযিল বি.এ (অনার্স) ও কামিল (মাস্টার্স) কোর্স চালু রয়েছে। বর্তমানে এ প্রতিষ্ঠানে প্রায় দেড় হাজার শিক্ষার্থী দ্বীনী শিক্ষা অর্জন করছে।
প্রোগ্রাম ও অনুষ্ঠান
মাদ্রাসাটিতে বার্ষিক সাংস্কৃতিক অনুষ্ঠান, শিক্ষা সচেতনতা অনুষ্ঠান, বার্ষিক ক্রীড়া পুরস্কার বিতরণী অনুষ্ঠান সহ বিভিন্ন অনুষ্ঠান আয়োজিত হয়ে থাকে।
ক্রীড়া অনুষ্ঠান
এই মাদ্রাসাইয় প্রতি বছর শিক্ষার্থীদের মাঝে সাংস্কৃতিক প্রতিযোগিতা অনুষ্ঠানের আয়োজন হয়ে থাকে এরপর বিজয়ী ছাত্রদের মাঝে পুরস্কার বিতরণ করা হয়। এইসকল অনুষ্ঠানের স্বেচ্ছাসেবক হিসাবে দায়িত্ব পালন করে মাদ্রাসা স্কাউট দল।
শতবর্ষী অনুষ্ঠান
ইসলামী শিক্ষার প্রচার ও প্রসারের লক্ষ্যে ১৯২০ সালে প্রতিষ্ঠিত এই মাদ্রাসা ব্যপক আয়োজন করে শতবর্ষী অনুষ্ঠান আয়োজন করে এবং একটি স্মারক প্রকাশনা সম্পন্ন করা হয়েছে। স্মারকে বানী প্রদান করেছেন রাষ্ট্রপতি, প্রধানমন্ত্রী, একাধিক মন্ত্রী সহ আরো অনেকে। শর্তবর্ষী অনুষ্টানে অতিথির তালিকায় রয়েছেন, পরিকল্পনা মন্ত্রী এম এ মান্নান, বন ও পরিবেশ মন্ত্রী সাহাব উদ্দিন, সাবেক শিক্ষামন্ত্রী নুরুল ইসলাম নাহিদ সহ আরও অনেকে। এছাড়াও মিশর, ভারত, পাকিস্তান থেকে উল্লেখযোগ্য শিক্ষাবিদ উপস্থিত ছিলেন।
এয়ারট্রেন জেএফকে
এয়ারট্রেন জেএফকে নিউ ইয়র্ক সিটির জন এফ কেনেডি আন্তর্জাতিক বিমানবন্দরে (জেএফকে বিমানবন্দর) রেল পরিষেবা পরিবেশনকারী একটি ৮.১ মাইল দীর্ঘ (১৩ কিলোমিটার) উত্তোলিত পিপল মুভার ব্যবস্থা ও বিমানবন্দর রেল সংযোগ। চালকবিহীন ব্যবস্থাটি ২৪ ঘণ্টা/৭ দিন পরিচালনা করা হয় এবং নিউইয়র্ক সিটি বোরো কুইন্সের মধ্যে তিনটি লাইন ও দশটি স্টেশন নিয়ে গঠিত। এটি বিমানবন্দরের টার্মিনালসমূকে কুইন্সের হাওয়ার্ড বিচের নিউ ইয়র্ক সিটি সাবওয়ের সাথে এবং লুইং আইল্যান্ড রেল রোড ও কুইন্সের জ্যামাইকের সাবওয়ের সাথে সংযুক্ত করে। বোম্বার্ডিয়ার ট্রান্সপোর্টেশন বিমানবন্দর পরিচালনাকারী সংস্থা পোর্ট অথরিটি অব নিউ ইয়র্ক অ্যান্ড নিউ জার্সির সাথে চুক্তি অনুযায়ী এয়ারট্রেন জেএফকে পরিচালনা করে।
জামাইকা বা হাওয়ার্ড বিচে যে সমস্ত যাত্রী প্রবেশ করেন বা প্রস্থান করেন তাদের অবশ্যই $৭.৭৫ ভাড়া দিতে হয়, বিমানবন্দরের অভ্যন্তরে ভ্রমণকারী যাত্রীরা বিনামূল্যে চড়তে বা যাত্রা করতে পারেন। ব্যবস্থাটি মূলত প্রতি বছর ৪ মিলিয়ন ভাড়া প্রদানকারী ও ৮.৪ মিলিয়ন আন্ত-টার্মিনাল যাত্রী বহন করার আনুমোদন প্রাপ্ত। এয়ারট্রেন খোলার পর থেকে ধারাবাহিকভাবে এই অনুমান ছাড়িয়ে গেছে। ব্যবস্থাটি ২০১৯ সালে ৮.৭ মিলিয়নের বেশি ভাড়া প্রদানকারী যাত্রী ও ১২.২ মিলিয়ন আন্তঃ -টার্মিনাল যাত্রী পরিবহন করে।
ফনোগ্রাফ
ফনোগ্রাফ (phonograph) কে পরবর্তীতে গ্রামোফোনও বলা হত (১৮৮৭ সাল থেকে ট্রেডমার্ক হিসাবে, ১৯১০ সাল থেকে যুক্তরাজ্যের জাতিগত নাম হিসাবে) অথবা ১৯৪০ এর দশকে এটি রেকর্ড প্লেয়ার নামে পরিচিত ছিল, যা যান্ত্রিক রেকর্ডিং এবং শব্দ উৎপাদনের জন্য একটি যন্ত্র। যাকে বাংলা ভাষায় কলের গানও বলা হয়। শব্দ কম্পন তরঙ্গাকৃতি রেকর্ড করা হয় একটি সর্পিল আকৃতির খাঁজ, খোদাই করে অঙ্কিত একটি ঘূর্ণমান সিলিন্ডার বা ডিস্কের পৃষ্ঠ, যাকে রেকর্ড বলা হয়। এটি মূলত একটি রেকর্ডকৃত গান শোনার যন্ত্র। যন্ত্রের দ্বারা ধারণকৃত শব্দকে বাজানোর জন্য ব্যবহৃত এক প্রকার যন্ত্র। শব্দকে বিশেষভাবে নির্মিত কঠিন মাধ্যমে ধারণ করা হয়। এক্ষেত্রে কোনো নির্বাচিত চলমান মাধ্যমের উপর দাগ কেটে বা খোদিত করে শব্দের কম্পাঙ্ককে কোনো রেখা অনুসরণ করে ধারণ করা হয়। পরে ওই চলমান গতি অনুসারে, ওই শব্দধারণকৃত মাধ্যমটিকে ফনোগ্রাফে বাজানো হয়। শব্দ ধারণের  মাধ্যমটি চোঙ্গাকৃত বা চাকতির মতো হয়ে থাকে। এই মাধ্যমটি ফনোগ্রাফের নিজস্ব যন্ত্রের সাহায্যে ঘুরানো হয় এবং এর উপরে শব্দরেখার উপর সূঁচালো একটি শলাকার অগ্রভাগ ছুঁয়ে যাওয়ার সময়, শব্দরেখার কম্পাঙ্ককে শনাক্ত করে, শব্দ উৎপন্ন হয়। পরে শব্দ বর্ধক যন্ত্রের সাহায্যে তা জোরালো হয়ে উঠে।
পরিভাষা
পরিভাষা ব্যবহার ইংরেজি-ভাষী বিশ্ব জুড়ে অভিন্ন নয় (নীচে দেখুন)। আরো আধুনিক ব্যবহারে, প্লেব্যাক ডিভাইসটি প্রায়শই একটি "টার্নটেবল", "রেকর্ড প্লেয়ার" বলা হয়, বা "রেকর্ড চেঞ্জার", যদিও এই শর্তাবলী প্রতিটি স্পষ্টভাবে স্বতন্ত্র আইটেম নির্দেশ করে। একটি ডিজে সেটআপের অংশের সাথে একটি মিক্সারাস মিলিত হয়ে ব্যবহৃত হয় টার্নটেবিলকে প্রায়ই কথ্যভাষায় বলা হয় "ডেক"।
পূর্বসূরিদের ফনোগ্রাফ
অনেক আবিষ্কারক থমাস এডিসনের ফোনোগ্রাফির আগে শব্দটি রেকর্ড করার মেশিন তৈরি করেছিলেন। এডিসনই প্রথমটি এমন একটি ডিভাইস আবিষ্কার করেছিলেন যা শব্দ রেকর্ড এবং পুনরুৎপাদন উভয়ই করতে পারে। পূর্বসূরিদের ফোনোগ্রাফির মধ্যে অন্তর্ভুক্ত ফরাসি বিজ্ঞানী এডওয়ার্ড-লিওন স্কট ডি মার্টিনভিল এর ফোনোটোগ্রাফ এবং ফরাসি কবি চার্লস ক্রোস এর পেলিওফোন।
১৮৫৯ খ্রিষ্টাব্দে নির্মিত এই ফোনোটোগ্রাফের পিপার মতো অংশটি তৈরি হয়ে প্যারিস অফ প্লাস্টার দ্বারা।
ফোনোটোগ্রাফ
শব্দকে যথাযথভাবে যন্ত্রের সাহায্যে বারবার বাজানোর উপযোগী প্রথম যন্ত্র হলো টিউনিং ফর্ক। ১৮০৭ খ্রিষ্টাব্দে এই যন্ত্রটি প্রথম আবিষ্কার করেছিলেন ইংরেজ বিজ্ঞানী থমাস ইয়ং। কিন্তু যন্ত্রের কাঁটাকে এমনভাবে তৈরি করা হতো। যাতে আঘাত করলে সুনির্দিষ্ট কম্পাঙ্কের শব্দ তৈরি হয়। এতে কোনো শব্দকে গ্রহণ করে ধারণ করা যায় না। এখনো পদার্থবিজ্ঞানের গবেষণাগারে এই যন্ত্র ব্যবহার করা হয়। কিন্তু বক্তৃতা, সঙ্গীত এবং অন্যান্য শব্দগুলির জন্য বায়ুবাহিত রেকর্ডিংয়ের জন্য প্রথম পরিচিত ডিভাইস ফোনোটোগ্রাফ, তৈরি করেন ফরাসি উদ্ভাবক এডওয়ার্ড-লিওন স্কট ডি মার্টিনভিল। এই যন্ত্রটির স্বত্বাধিকার গ্রহণ করা হয়েছিল ১৮৫৭ খ্রিষ্টাব্দের ২৫ মার্চ। এই যন্ত্রটিও তৈরি করা হয়েছিল শব্দ-গবেষণাগারের জন্য।
বাতাসের ভিতর দিয়ে ভেসে আসা শব্দ এই  যন্ত্রের পার্চমেন্ট কাগজের পর্দায় আঘাত হানতো। এর ফলে যে শব্দের কম্পাঙ্ক সৃষ্টি হতো তা এই পর্দার সাথে যুক্ত একটি বিশেষ ধরনের লেখনীকে কম্পিত করতো। এই লেখনী একটি ঘূর্ণায়মান চোখের উপর রাখা এক ধরনের কালচে কাগজের উপর শব্দ কম্পাঙ্কের ছবি আঁকতো। মূলত শব্দের প্রকৃতি চাক্ষুষভাবে পরীক্ষা করার জন্য এই যন্ত্র ব্যবহৃত হতো। কাগজে আঁকা এই শব্দ-কম্পাঙ্ক বাজানোর কোনো ব্যবস্থা সে সময়ে ছিল না।
পেলিওফোন
ফরাসি কবি এবং শৌখিন কবি চার্লস ক্রোস, প্রথম একটি শব্দ ধারণ এবং ধারণকৃত শব্দ বাজানোর যন্ত্রের তৈরির কথা ভাবেন। এই বিষয়ে তিনি ১৮৭৭ খ্রিষ্টাব্দের ৩০ এপ্রিলে ফরাসি বিজ্ঞান একাডেমিতে একটি প্রতিবেদন পাঠান। এই বৎসরে এই যন্ত্র সম্পর্কিত প্রতিবেদন প্রকাশ করেন ৩০ অক্টোবরে। এই প্রতিবেদনের নাম ছিল ফোনোগ্রাফি। কিন্তু লেখকের পছন্দের নাম ছিল পেলিওফোন। চার্লস ক্রোস এই যন্ত্রে শব্দ ধারণের জন্য দুই স্তরের এক ধরনের পাতলা পাতের কথা ভেবেছিলেন। এই পাতের নিচের পাতটি হবে এ্যাসিডে ক্ষয় হয় না এমন পাত। উপরের পাতটি হবে এ্যাসিড দ্বারা ক্ষয় হতে পারে এমন। কোনো ঘূর্ণায়মান চোঙের উপর পাতটি আবদ্ধ করা হবে। শব্দ গ্রহণের সময় এ্যাসিড -বাহিত কলমের দ্বারা ওই পাতের উপর লেখা হবে। ফলে এই পাতে শব্দের ছবি অঙ্কিত হবে। পরে এই এ্যাসিডে পোড়া পাতটি অন্য একটি যন্ত্রের উপর সেঁটে, রেকর্ডকালিন গতিতে ঘুরিয়ে এবং এর উপরে স্থাপিত শব্দগ্রাহক কলমের দিয়ে শব্দ বাজানো হবে। যদিও এরপর এই পদ্ধতিতে এ্যাসিডে পোড়া শব্দ-ধারণোপযোগী পাতের ব্যবহৃত হওয়া শুরু হয়েছিল। কবি চার্লস ক্রোস এই বিষয়ে কোনো দাবি বা কৃতিত্ব দাবি করেন নি। ১৮৮৮ খ্রিষ্টাব্দে এই কবি মৃত্যুবরণ করেন। এরপর শুরু হয় থমাস আলভা এডিসনের ফনোগ্রাফের যুগ।
প্রাথমিক ফোনগ্রাফ
টমাস আলভা এডিসন শব্দ ধারণ এবং তা পুনরায় বাজানোর পূর্ণ প্রক্রিয়াটি সমন্বয় করা কৌশল আবিষ্কার করেছিলেন ১৮৭৭ খ্রিষ্টাব্দের মে এবং জুলাই মাসের মাঝামাঝি সময়ে। কিন্তু চূড়ান্তভাবে এই আবিষ্কারের বিষয়টি প্রকাশ করেন ১৮৭৭ খ্রিষ্টাব্দের ২১শে নভেম্বরে। ডিসেম্বর মাসে সায়েন্টিফিক আমেরিকান তিনি আর এই যন্ত্রটিকে সর্ব সমক্ষে হাজির করেন ২৯ নভেম্বরে। মার্কিন যুক্তরাষ্ট্র থেকে ১৮৭৮ খ্রিষ্টাব্দের ১৯ ফেব্রুয়ারিতে তিনি এই আবিষ্কারের স্বত্ত্বাধিকার লাভ করেন। অফিসে গিয়ে যন্ত্রের মাধ্যমে সবাইকে যে কয়টি কথা, এই 'কথা বলার যন্ত্র' দিয়ে শুনিয়েছিলেন, তা হলো― "Good morning. How do you do? How do you like the phonograph?"। এই যন্ত্রটিই ছিল প্রথম ফনোগ্রাফ।
১৯০১ খ্রিষ্টাব্দে ফ্রান্সে এই গ্রাফোফোন বিক্রয় করা হয়েছিল। এডিসনের আদি ফনোগ্রাফে শব্দ ধারণ করা হতো পাতল টিনের পাতের উপর। এই পাতটি বসানো হতো একটি চোঙার উপরে। এই চোঙাটকে একটি হাতলের দ্বারা সুসম গতিতে ঘুরানো হতো। শব্দে ধারণ হতো এই টিনের পাতের উপর আঁচর কেটে। এই পদ্ধতিতে শব্দ ধারণ করা হয়েছিল ১৮৮৬ খ্রিষ্টাব্দ পর্যন্ত। এরপর এডিসন তাঁর যন্ত্রটিকে ক্রমে ক্রমে আরও উন্নত করেন।  ১৮৮৭ খ্রিষ্টাব্দে এমিল বারলিনার  সিলিণ্ডারের পরিবর্তে সমতল ও গোলাকার ডিস্ক ব্যবহার করেন। ইনি ডিস্কে স্পাইরাল ট্রাকের প্রবর্তন করেন। এবং একটি মাস্টার ডিস্ক থেকে একাধিক কপি করার পদ্ধতিও তিনি প্রবর্তন করেন। এই যন্ত্রটি গ্রামোফোন নামে পরিচিতি লাভ করে।
গ্রামোফোন এবং এইচএমভি
এই যন্ত্রটি ছিল মূলত এডিসনের ফনোগ্রাফ যন্ত্রের উন্নত সংস্করণ। পরে এই যন্ত্রের বিপণনের জন্য স্থাপন করা হয়েছিল ভোল্টা গ্রামোফোন কোম্পানি। যতদূর জানা যায় ১৮৮১ খ্রিষ্টাব্দের দিকে এই যন্ত্রটি সর্ব-সাধারণের সামনে হাজির করা হয়েছিল। ১৮৮৭ খ্রিষ্টাব্দে এমাইল বার্লিনার নতুন ধরনের একটি যন্ত্র হাজির করলেন। ইনি এই যন্ত্রটির নাম দেন গ্রামোফোন। এর প্রধান বৈশিষ্ট্য ছিল, মোম এবং বেনজিনের প্রলেপ দেওয়া এক ধরনের দস্তার চাকতির উপরের  সর্পিলাকারে শব্দরেখা অঙ্কিত হতো। ১৮৮৯ খ্রিষ্টাব্দে  রেকর্ড বাজারজাত করা শুরু হয়। তখন এই রেকর্ডের ব্যাস ছিল ৫ ইঞ্চি (১৩ সেন্টিমিটার)। এই রেকর্ড একটি থালার উপরে রেখে হাতল ঘুরিয়ে চালাতে হতো। মূলত এই রেকর্ডগুলো শব্দ তৈরির খেলনা সামগ্রীর মতো। পরে এই যন্ত্রটির শব্দধারণ প্রক্রিয়াটিকে আরও কম ব্যয়বহুল করে তুলতে সক্ষম হয়েছিলেন। কারণ ছাপ দেওয়া প্রক্রিয়ায়, একই রেকর্ডের অনেকগুলো কপি তৈরি করা যেতো। কিন্তু সিলিন্ডার পদ্ধতির রেকর্ডে তা সম্ভব ছিল না। কিন্তু শব্দের মানের বিচারে এডিসনের সিলিন্ডার পদ্ধতিতে ধারণকৃত শব্দের মান অনেক ভালো ছিল। ১৯০৭ খ্রিষ্টাব্দের একটি গ্রামোফোন ১৮৯৪ খ্রিষ্টাব্দে  বার্লিনার রেকর্ড কোম্পানি তাদের ট্রেডমার্ক-সহ রেকর্ড বাজারজাত করা শুরু করে। ১৮৯৯ খ্রিষ্টাব্দে এই যন্ত্রটি একটি চমৎকার অবয়ব লাভ করেছিল। এর ভিতরে মার্কিন যুক্তরাষ্ট্রের ভোল্টা গবেষণাগারে Charles Sumner Tainter এবং Chichester Bell- এর তত্ত্বাবধানে আরও একটি যন্ত্র হয়েছিল। এই বিজ্ঞানীদ্বয় এর নাম দিয়েছিল গ্রাফোফোন। ১৯০১ খ্রিষ্টাব্দে এই কোম্পানি ভেঙে যায়। পরে এই কোম্পানি নতুন নামে আত্মপ্রকাশ করে। এই কোম্পানির নাম ছিল Victor Talking Machine Company।
গ্রামোফোন রেকর্ড
এই সময় এই কোম্পানি প্রকাশ করে ১০ ইঞ্চি ব্যাসের রেকর্ড বাজারজাত করে। ১৯০৩ খ্রিষ্টাব্দে বাজারজাত করা হয় ১২ ইঞ্চি ব্যাসের রেকর্ড। এই সকল রেকর্ডের বাদনকাল ছিল ২ মিনিট।
১৯০৯ খ্রিষ্টাব্দে এডিসন সাড়ে চার মিনিট বাদন উপযোগী এ্যাম্বর সিলিন্ডার বাজারজাত করেন। এই সূত্রে শব্দ বাদনে প্লাস্টিক জাতীয় উপকরণের ব্যবহার শুরু হয়। ১৮৮৯-১৮৯৪ খ্রিষ্টাব্দের ভিতরে রেকর্ড তৈরিউ হতো শক্ত রাবার জাতীয় পদার্থ দিয়ে। পরবর্তী সময়ে স্লেট এবং চুনাপাথরের মিশ্রণ দিয়ে রেকর্ড তৈরি হয়। একে সাধারণভাবে মাটির রেকর্ড বলা হয়ে থাকে। এই রেকর্ডগুলো বেশ ভারি হতো। কলাম্বিয়া রেকর্ড কোম্পানি ফাইবার দিয়ে রেকর্ড তৈরি করা শুরু করে ১৯০৭ খ্রিষ্টাব্দে। এতে বাজানোর জন্য ব্যবহার করা হতো স্বর্ণাবৃত পিন। কিন্তু শব্দের গুণগত মানের বিচারে এই রেকর্ড জনপ্রিয়তা লাভ করে নি। শব্দের ধারণের ডিস্কের ঘূর্ণনগতি একটি অত্যাবশ্যকীয় বিষয়। প্রতি মিনিটে ঘূর্ণন (আরপিএম) সংখ্যা দ্বারা এই মান নির্ধারিত হয়। এই সময়ে ৬০ আরপিএম থেকে ১৩০ আরপিএম ঘূর্ণনগতির রেকর্ড প্রকাশিত হতো। ১৮৯৪ খ্রিষ্টাব্দের দিকে  বার্লিনার রেকর্ড কোম্পানি ৭ ইঞ্চি ব্যাসের রেকর্ড প্রকাশ করে। এর ঘূর্ণগতি ছিল ৭০আরপিএম। রেকর্ডের ঘূর্ণন মানের বিচারে তিন ধরনের রেকর্ড বাজারজাত হয়েছিল। রেকর্ড তৈরির শুরু দিকে এই ঘূর্ণনমান ঠিক রাখা হতো না। ফলে এক যন্ত্রের রেকর্ড করা শব্দ বা রেকর্ড অন্য যন্ত্রে যথাযথভাবে বাদিত হতো না। এই অসুবিধা দূর করার জন্য, ১৯১৫ খ্রিষ্টাব্দের দিকে এই ঘূর্ণন গতি  নির্দিষ্ট করা হয়। প্রথম এই নির্দিষ্ট গতি ছিল ৭৮-আরপিএম। তখন রেকর্ডের প্রতি পিঠে প্রায় ৪১ মিনিটের শব্দ ধারণ করা হতো। এই সময় সিলিণ্ডার বা চোঙের মধ্যে রেকর্ডের শব্দকে প্রেরণ করে শব্দের উচ্চতা বৃদ্ধি করা হতো। ১৯২০ খ্রিষ্টাব্দের ইলেকট্রিক লাউড স্পীকার গ্রামোফোনে ব্যবহার শুরু হয়। রেকর্ডের ঘূর্ণন মানের বিচারে তিন ধরনের রেকর্ড বাজারজাত হয়েছিল। ১৯২৫ খ্রিষ্টাব্দে সকল ধরনের রেকর্ডের ঘূর্ণনগতির একটি আদর্শমান দেওয়ার উদ্যোগ নেওয়া হয়। এই সময় রেকর্ডের সাধারণ ঘূর্ণন মান ৭৮ আরপিএম ঠিক রেখে অন্যান্য রেকর্ডের ঘূর্ণনগতি নির্ধারণের উদ্যোগ নেওয়া হব। এই সূতরে দুটি ঘূর্ণন গতিকে আদর্শ হিসাবে গ্রহণ করা হয়। এই মান দুটি হলো— 45 এবং 33⅓  আরপিএম।
আর ১৯৪৯ খ্রিষ্টাব্দের ফেব্রুয়ারি মাসে RCA Victor  প্রকাশ করে ৪৫ আরপিএম রেকর্ড। ১৯৫০ খ্রিষ্টাব্দের পূর্ব পর্যন্ত শব্দ একটি চ্যানেলে ধারণ করা হতো। এরপর থেকে একটি একক ট্রাকে দুই চ্যানেলের শব্দ ধারণের চেষ্টা করা হয়। সেই সূত্রে ১৯৫৮ খ্রিষ্টাব্দে বাণিজ্যিকভাবে স্টেরিও রেকর্ড সিসটেম প্রচলিত হয়। একটি আধুনিক গ্রামোফোন রেকর্ড ও রেকর্ড প্লেয়ারের নমুনা ১৯৫৫ খ্রিষ্টাব্দে প্রথম তৈরি হয় ট্রান্‌জিস্টর ফনোগ্রাফ। এর মডেল ছিল TPA-1 এবং TPA-2। এতে শুধু ৪৫ আরপিএম রেকর্ড বাজানো যেতো। এতে ব্যবহৃত হতো ১.৫ ভোল্টের 'ডি' ব্যাটারি। এরপর থেকে হ্যান্ডেল দিয়ে রেকর্ড ঘুরানোর যুগ শেষ হয়ে যায়। মূলত এর পরে এর যান্ত্রিক কৌশল পরিবর্তন ঘটেছে ইলেক্ট্রনিক যন্ত্র হিসেবে। রেকর্ড, রেকর্ড প্লেয়ারের রেকর্ড ঘুরানোর অংশ, শব্দ উৎপাদনের মান ইত্যাদি ক্ষেত্রে অভাবনীয় উন্নয়ন ঘটেছিল। কম্পিউটার সিডি আবিষ্কারের পর থেকে গ্রামোফোনের চাহিদায় মারাত্মক বিপর্যয় ১৯৫৫ খ্রিষ্টাব্দে প্রথম তৈরি হয় ট্রান্‌জিস্টর ফনোগ্রাফ। এর মডেল ছিল TPA-1 এবং TPA-2। এতে শুধু ৪৫ আরপিএম রেকর্ড বাজানো যেতো। এতে ব্যবহৃত হতো ১.৫ ভোল্টের 'ডি' ব্যাটারি। এরপর থেকে হ্যান্ডেল দিয়ে রেকর্ড ঘুরানোর যুগ শেষ হয়ে যায়। মূলত এর পরে এর যান্ত্রিক কৌশল পরিবর্তন ঘটেছে ইলেক্ট্রনিক যন্ত্র হিসেবে। রেকর্ড, রেকর্ড প্লেয়ারের রেকর্ড ঘুরানোর অংশ, শব্দ উৎপাদনের মান ইত্যাদি ক্ষেত্রে অভাবনীয় উন্নয়ন ঘটেছিল। কম্পিউটার সিডি আবিষ্কারের পর থেকে গ্রামোফোনের চাহিদায় মারাত্মক বিপর্যয় ঘটে। বর্তমানে রেকর্ড এবং গ্রামোফোন যন্ত্র একটি শো-পিসে পরিণত হয়েছে। বর্তমানে প্রতিটি ফনোগ্রাফে কয়েকটি অত্যবশ্যকীয় অংশ থাকে। অংশগুলি হলো―
বহিঃসংযোগ
Phonograph
বাংলাদেশের মৃত্তিকা সম্পদ উন্নয়ন ইনস্টিটিউটসমূহের তালিকা
মৃত্তিকা সম্পদ উন্নয়ন ইনস্টিটিউট (এসআরডিআই) হচ্ছে কৃষি মন্ত্রণালয়ের প্রশাসনিক নিয়ন্ত্রণাধীন একটি সরকারী প্রতিষ্ঠান, যা ১৯৮২ সালে প্রতিষ্ঠিত হয়।
মৃত্তিকা সম্পদ উন্নয়ন ইনস্টিটিউট-এর প্রধান কার্যালয়সহ অধীনস্থ আঞ্চলিক কার্যালয়, জেলা কার্যালয়, আঞ্চলিক গবেষণাগার ও গবেষণা কেন্দ্রসমূহের ঠিকানা :
মসজিদ
মসজিদ (مسجد উচ্চরণ: ˈmæsdʒɪd) মুসলমানদের দলবদ্ধভাবে নামাজ পড়ার জন্য নির্মিত স্থাপনা। শব্দটির উৎপত্তি আরবি "السجود" থেকে, যার আভিধানিক অর্থ শ্রদ্ধাভরে মাথা অবনত করা অর্থৎ সিজদাহ করা। সাধারণভাবে, যেসব ইমারত বা স্থাপনায় মুসলমানেরা একত্র হয়ে প্রাত্যহিক পাঁচ ওয়াক্ত নামাজ (صلاة সালাত) আদায় করেন, তাকে মসজিদ বলে। আবার যেসব বড় আকারের মসজিদগুলো নিয়মিত নামাজের সাথে সাথে শুক্রবারের জুম'আর নামাজ আদায় হয় এবং অন্যান্য ইসলামিক কার্যাবলী (যেমন: কোরআন শিক্ষা দেওয়া) সম্পাদিত হয়, সেগুলো জামে মসজিদ (مسجد جامع) নামে অভিহিত।মসজিদে সাধারণত একজন ইমাম বা নেতা থাকেন যিনি নামাজের ইমামতি করেন বা নেতৃত্ব দেন।
মসজিদ মুসলমানদের বিভিন্ন ধর্মীয় কার্যাবলীর প্রাণকেন্দ্র। এখানে প্রার্থণা করা ছাড়াও শিক্ষা প্রদান, তথ্য বিতর়ণ এবং বিরোধ নিষ্পত্তি করা হয়।
মসজিদের উৎকর্ষের ক্ষেত্রে, সেই সপ্তম শতাব্দির সাদাসিধে খোলা প্রাঙ্গণবিশিষ্ট মসজিদে কাবা বা মসজিদে নববী থেকে বর্তমানে এর প্রভূত উন্নয়ন ঘটেছে। এখন অনেক মসজিদেরই সুবিশাল গম্বুজ, উঁচু মিনার এবং বৃহদাকার প্রাঙ্গণ দেখা যায়। মসজিদের উৎপত্তি আরব উপদ্বীপে হলেও বর্তমানে তা পৃথিবীর সব দেশেই ছড়িয়ে পড়েছে।
ইতিহাস
আরব উপদ্বীপে নির্মাণ হওয়া প্রথম তিনটি মসজিদের গঠন ছিলো বেশ সাদাসিধে। সময়ের আবর্তনে পরবর্তি হাজার বছরে তা বিশ্বের বিভিন্ন দেশের নিত্যনতুন কৃষ্টি ও স্থাপত্যশৈলীর ধারক হয়।
বিস্তার ও বিবর্তন
বিশ্বের বিভিন্ন দেশে মুসলমানদের আভিযানের সাথে সাথে মসজিদ আরব উপদ্বীপের সীমা ছাড়িয়ে বিস্তারলাভ করতে থাকে। ৬৪০ খ্রিস্টাব্দের প্রথমদিকে মিসরে অনেক মুসলমানের সমাগম ঘটে। তখন এই দেশে এতো মসজিদ নির্মিত হয় যে, রাজধানী কায়রোকে ডাকা হত হাজার মিনারের শহর বলে।
মিশরীয় মসজিদগুলোতে সু্যোগ-সুবিধার ভিন্নতা ছিলো, যেমন, কিছু মসজিদে ছিলো মাদ্রাসার মতো স্কুল, আবার অন্য মসজিদগুলোতে হাসপাতাল কিংবা কবরস্থান।
সিসিলি এবং স্পেনের মসজিদগুলোতে তাদের পূর্বতন ভিসিগোথিক স্থাপত্যশৈলীর চিহ্ন মিলে না, বরং মোরদের ইসলামী স্থাপত্যের প্রতিফলন দেখা যায়।
left|thumb|[[চীন|চীনের জি-এন মসজিদের মিনারে চীনা স্থাপত্যের নিদর্শন]] চীনে অষ্টম শতাব্দিতে প্রথম জি-আন মসজিদটি নির্মিত হয়। সচরাচর মসজিদগুলোর আদল যেমন হয়, জি-আন মসজিদটি তার ব্যতিক্রম। এতে অনেক সনাতন চীনা স্থাপত্যিক ঐতিহ্য পরিস্ফুটিত হয়েছে। এর সবুজ ছাদের জন্য সহজেই অন্যান্য ইমারত থেকে একে আলাদাভাবে চেনা যায়। চীনের পশ্চিমের মসজিদগুলোতে আনেক প্রথাগত উপকরণের ব্যবহার হয় যা বিশ্বের আর অন্য কোথাও দেখা যায় না। এই মসজিদগুলোতে মিনার এবং গম্বুজের বহুল উপস্থিতি রয়েছে, অন্যদিকে পূর্ব চীনের মসজিদগুলো দেখতে অনেকটা প্যাগোডার মতো।
left|left|thumb|জাভানিজ আদলে ওগিয়াকারতা জামে মসজিদ, [[ইন্দোনেশিয়া।]] পনেরো শতাব্দিতে, ইন্দোনেশিয়ার দুইটি জনবহুল দ্বীপ; সুমাত্রা ও জাভাতে ইসলাম নেতৃস্থানে চলে আসে। বহিরাগত এই মুসলমানদের নিজস্ব ভাবধারার সাথে স্থানীয় বুদ্ধ এবং হিন্দুয়ানী শিল্পের এক সংমিশ্রণ ঘটে, যার প্রতিফলন এখানকার মসজিদগুলো্র নির্মাণে এক অনন্য বৈশিষ্ট্য নিয়ে আসে। মুসলিম বিশ্বের সর্বব্যাপী মসজিদে গম্বুজের যে বহুল উপস্থিতি আছে তা এখানে উনিশ শতাব্দির পূর্বে দেখা যায়নি। বরং অনেক মসজিদে কাঠের তৈরি বহুতল উঁচু ছাদ দেখা যায়, যা সাথে বালি দ্বীপের পেগোডার অনেকটা মিল আছে। জাভার উত্তর তীরে এখনও এই ধরনের অনেক পুরাতন মসজিদ দেখা যায়। এর মধ্যে ১৪৭৪ খ্রিস্টাব্দে নির্মিত আগুং মসজিদ এবং ইয়গ্যাকারতা জামে মসজিদে বৈশিষ্ট্যপূর্ণ একাধিক তলা রয়েছে। জাভার মসজিদগুলোর এই স্থাপত্যিক বৈশিষ্ট্য প্রতিবেশী দেশ মালয়েশিয়া, ব্রুনাই এবং দক্ষিণ ফিলিপাইনের মসজিদেও প্রভাব ফেলে।
ষোল এবং সতেরো শতাব্দিতে মুঘল সাম্রাজ্যের সময় ভারতে মসজিদের বিস্তার ঘটে। মোঘলরা তাদের নিজস্ব স্থাপত্যকলার ব্যবহার করে। দিল্লীর জামে মসজিদের পেঁয়াজ আকৃতির সূঁচালো শীর্ষবিশিষ্ট গম্বুজ এর প্রকৃষ্ট উদাহরণ। মুঘলদের এই স্থাপত্য ভারত, পাকিস্তান এবং বাংলাদেশের অনেক পুরাতন মসজিদে মূখ্য প্রভাব রাখে।
ইউরোপের বিভিন্ন স্থানে মসজিদের বিস্তার ধীরে ধীরে হয়। তবে বিগত শতাব্দিতে অনেক মসুলমানদের আগমনের ফলে এই অঞ্চলে মসজিদের দ্রুত প্রসার ঘটে। ইউরোপের প্রধান শহরগুলোতে (যেমন: রোম, লন্ডন, মিউনিখ) গতানুগতিক গম্ভুজ আর মিনারবিশিষ্ট অনেক মসজিদই তাদের স্থান করে নিয়েছে। শহর অঞ্চলের এই সুবিশাল মসজিদগুলো এখানকার বিপুলসংখ্যক মুসলমান সম্প্রদায়ের সামাজিক কেন্দ্রবিন্দু হিসাবে পরিগণিত। তবে যেসব মফস্বল কিংবা গ্রামাঞ্চলে মুসলমানদের সংখ্যা বেশি, সেখানেও অনেক মসজিদের দেখা মিলে। যুক্তরাজ্যের ওয়কিংয়ে অবস্থিত এধরনের প্রথম মসজিদটি হল শাহ জাহান মসজিদ।
যুক্তরাষ্ট্রে ৪০,০০০ থেকে ৫০,০০০ মসজিদ আছে। এখানে বিংশ শতাব্দির প্রথমদিকে মাইনিতে প্রথম মসজিদের আবির্ভাব হয়, যা ১৯১৫ খ্রিস্টাব্দে আলবেনীয় আভিবাসী দ্বারা তৈরি বলেই মনে হয়। বাহিরাগত আভিবাসি বিশেষত দক্ষিণ আফ্রিকানদের সংখ্যা বৃদ্ধি পাওয়ার সাথে সাথে যুক্তরাষ্ট্রে মসজিদের খুব দ্রুত বিস্তার হয়। ১৯৫০ খ্রিস্টাব্দ পর্যন্ত এর পরিমাণ ছিলো এই দেশের মসজিদের সংখ্যার ২ শতাংশ এবং ১৯৭০ খ্রিষ্টাব্দের পর এই সংখ্যা দাঁড়ায় ৮৭ শতাংশে। এখানে ৫০ শতাংশের বেশি মসজিদ নির্মিত হয় ১৯৮০ খ্রিস্টাব্দে পর।
উপাসনালয়ের রূপান্তর
thumb|left|220px|সুলতান আহমেদ মসজিদ [[ইস্তাম্বুল, তুরস্ক।]] thumb|right|220px|আল আব্বাস মসজিদ, [[কারবালা, ইরাক।]] পূর্বতন মুসলিম ইতিহাসবিদদের তথ্যানুসারে, যেসব শহর মুসলিম আভিযানে সময় বিনা প্রতিরোধে বিজিত হয় এবং মুসলমাদের সাথে চুক্তি করে তাদের উপাসনাগুলো মসজিদের জন্য দিয়ে দেয়।এ ই ধরনের রূপান্তরের একটি প্রথমিক উদাহরণ হলঃ ৭০৫ খ্রিস্টাব্দে উমাইয়া খেলাফতের আল-ওয়ালিদ জন ব্যপ্টিস্ট চার্চ (দামস্কস, সিরিয়া) খ্রষ্টানদের কাছ থেকে কিনে নিয়ে তা মসজিদ হিসাবে পুনঃনির্মাণ করেন এবং দামস্কসে খ্রিষ্টানদের জন্য আরো কিছু চার্চ নির্মাণ করেন। বলা হয় যে, আদ্‌ আল-মালিক (আল-ওয়ালিদের পিতা) এই ধরনের দশটি মসজিদের নির্মাণ করেন।
রমজান পর্ব
ইসলামের পবিত্র মাস রমজানে মুসলমানেরা দিনের বেলায় রোজা রাখে। তাই অনেক মসজিদে সূর্যাস্তের পর মাগরিব নামাজের শেষে ইফতারের আয়োজন থাকে। এই ইফতারের খাদ্য সাধারণত এলাকার জনসাধারণ নিয়ে আসে এবং একত্রে বসেই খাওয়া দাওয়া হয়। রমজানে দান-খয়রাত করা আনেক ফজিলতপূর্ণ বলে অনেকেই মসজিদে অর্থ দান করে এবং তা দিয়ে গরীব দুঃস্থদের জন্য সেহেরী ও ইফতারের আয়োজন হয়।
রমজান মাসে প্রতিরাতের এশার নামাজের পর বিশেষ নামাজ (তারাবিহ নামাজ) পড়া হয়। এই নামজে ঘণ্টাখানেক সময় নেয়। সাধারণত যে ব্যক্তি সম্পূর্ণ আল কোরান মুখস্থ রাখেন (এদেরকে কোরানে হাফেজ বলে) তিনি ইমামতি করেন এবং প্রতিদিন ক্রমানুসারে কোরানের অংশবিশেষ তেলোয়াত (আবৃতি করা) করেন। কখনো কখনো একাধিক ব্যক্তি উপর্যুক্ত কাজটি পালাক্রমে সম্পূর্ণ করেন।
রমজানের শেষ দশদিনে বড় মসজিদগুলোতে লাইলাতুল কদরের সারারাতব্যপী ইবাদত বন্দিগীর করা হয়। লাইলাতুল কদরের রাত্রে মুহাম্মাদ -এর উপর প্রথম কোরআন অবতীর্ণ হয়। তাই সূর্যাস্তের পর থেকে সূর্যোদয় পর্যন্ত, মসজিদগুলোতে সমবেত মুসলমানদের সারা রাতব্যাপী বিভিন্ন বিষয়ে ইসলামী শিক্ষা দেওয়া হয় এবং পালাক্রমে খাদ্য সরবরাহ করা হয়।
ইসলামের বিধান অনুসারে, বড় মসজিদগুলোতে, আশেপাশের মুসলমান সম্প্রদায় থেকে অন্তত একজন ব্যক্তিকে অবশ্যই ইতিকাফ করতে হয়। ইতিকাফকারী সাধারণত রমজানের শেষ দশদিন মসজিদেই অবস্থান করেন এবং প্রার্থণা ও ইসলামী শিক্ষা গ্রহণে নিয়োজিত থাকেন। তাই সম্প্রদায়ের অন্যান্য মুসলিমরা এইসময় তার খাদ্য বা অন্যান্য প্রয়োজন মিটানোর দায়িত্ব পালন করে।
সামাজিক সংঘাত
মসজিদ মুসলিম সমাজের একটি গুরুত্বপূর্ণ অংশ। তাই অন্যান্য ধর্মের উপাসনালয়ের মতো মসজিদকেন্দ্রিক সামাজিক সংঘাতের ঘটনাও ব্যতিক্রম নয়। বাবরি মসজিদকে নিয়ে এই ধরনের এক সংঘাত ১৯৯০ খ্রিস্টাব্দ পর্যন্ত চলেছিল, ফলস্বরূপ মসজিদটি ধ্বংসপ্রাপ্ত হয়। পারস্পরিক সমঝোতার মাধ্যমে এর সমাধানের পূর্বেই; ১৯৯২ খ্রিস্টাব্দের ৬ ডিসেম্বর, প্রায় ২,০০,০০০ হিন্দু, মসজিদটি আক্রমণ করে ভেঙ্গে ফেলে। তাদের অভিযোগ হলো, এইস্থানে সম্রাট বাবরের দ্বারা নির্মিত এই মসজিদটির পূর্বে, অবতার রামের জন্মস্থান নির্দেশক একটি হিন্দু মন্দির ছিলো। এই বিরোধ পরবর্তিতে বোম্বের দাঙ্গা (বর্তমানে মোম্বাই) এবং ১৯৯৩ খ্রিস্টাব্দের বোমা হামলার সাথে সরাসরি সম্পর্কযুক্ত। এর ফলে ২৫৭ জন লোক প্রাণ হারায়।
১১ই সেপ্টেম্বর হামলার পরবর্তিতে আমেরিকার বেশ কিছু মসজিদে হামলাজনিত সামান্য ক্ষয়ক্ষতি থেকে আগ্নিসংযোগের ঘটনাও ঘটে। এছাড়াও কিং ফাহদ মসজিদে (কুলভার শহর, ক্যালিফোর্নিয়ার) বোমাপাতার জন্য ইহুদি প্রতিরক্ষা লীগ নামে একটি সংস্থাকে সন্দেহ করা হয়। আবার লন্ডনের ৭ই জুলাই ২০০৫-এর বোমা হামলার পর যুক্তরাজ্য জুড়ে বিভিন্ন মসজিদ নানা ক্ষয়ক্ষতির শিকার হয়। পশ্চিমা বিশ্বের বাহিরে, জুলাই ২০০১ সালে শত শত ইহুদি হাসান বেগ মসজিদটি ক্ষতিসাধন করে।
প্রকারভেদ
মসজিদ প্রধানত দুপ্রকারের। যথা:
অরবিন্দাক্ষণ কৈমাল
তিনি রাজ্যসভায় কেরালা রাজ্যের প্রতিনিধিত্ব করেন, ১৯৬৭ থেকে ১৯৬৮ সাল পর্যন্ত।
মসজিদ
পাঞ্জেগানা মসজিদ
যেকোনো বৃহৎ জনগোষ্ঠীকে দলবদ্ধভাবে নামায আদায়ের সুবিধা দিতে প্রতিষ্ঠা করা পবিত্র ও পরিচ্ছন্ন, আবেষ্টনযুক্ত স্থান বা ঘরকে পাঞ্জেগানা মসজিদ বলে। এ মসজিদে জুমার নামাজ ব্যতীত পাঁচ ওয়াক্ত নামাজ পড়া হয়।
জামে মসজিদ
যে মসজিদে জুম'আর নামায আদায়ের ব্যবস্থা থাকে তাকে জামে মসজিদ বলে।কোন স্থানে জুমআর নামায বিশুদ্ধ হবার জন্য বেশ কিছু শর্ত রয়েছে। যথা-
অবকাঠামো
মসজিদ হবার জন্য শ্রেফ নির্ধারিত পরিচ্ছন্ন ও পবিত্র স্থান হলেই হয়ে যায়। তবে সেই মুহাম্মদের (সাল্লাল্লাহু আলাইহি ওয়া সাল্লাম) যুগ থেকে মসজিদের একটা অবকাঠামোগত আলাদা বৈশিষ্ট্য ফুটে ওঠেছে। একটা মসজিদে সাধারণত নামায আদায়ের জন্য নির্ধারিত একটি অংশ বা ঘর থাকে। তার সম্মুখভাগে একটা বর্ধিত অংশ থাকে, যাকে বলে মিহরাব। অনেক মসজিদেরই সুবিশাল গম্বুজ, উঁচু মিনার এবং বৃহদাকার প্রাঙ্গণ দেখা যায়। মসজিদে আযান দেয়ার জন্য নির্ধারিত একটি অংশ বা ঘর থাকে। এইখানে আযানের মাধ্যমে প্রথমত মুয়াযযিন নামাযের সময় হলে জামাতে অংশগ্রহণের আহবান জানিয়ে মসজিদ থেকে উচ্চস্বরে আযান দিয়ে নেতৃত্ব দিয়ে থাকেন। তারপর ইমাম সাহেব দাঁড়িয়ে পিছনের লোকদিগকে (মুক্তাদি) নামাযে নেতৃত্ব দেন। এছাড়া জামাতে ফরয নামায আদায়ের ক্ষেত্রে মুয়াযযিন সাহেব ইক্বামাহ্‌ দিয়ে থাকেন। আর খাদিম ইমাম সাহেব, মুয়াযযিন সাহেব, মোক্তাদিদের এবং মসজিদের খেদমতে নিয়োজিত থাকেন। নামাযের স্থলের বাইরের দিকে বারান্দা থাকে। যেহেতু ইসলামে মসজিদ কেবল নামায আদায়ের জন্যই নয়, বরং একইসাথে রাজনীতি ও সমাজ পরিচালনার কেন্দ্র, তাই এই বারান্দাও মসজিদের স্থাপত্য কাঠামোর আবশ্যকীয় অনুষঙ্গ হয়ে উঠেছে।
২০১৯-২০ বাংলাদেশ প্রিমিয়ার লিগ
২০১৯–২০ বিপিএল মৌসুম বা ২০১৯-২০ বাংলাদেশ প্রিমিয়ার লিগ, (বিপিএল ৭ বা বঙ্গবন্ধু বিপিএল হিসাবেও পরিচিত) বাংলাদেশ প্রিমিয়ার লিগ (বিপিএল) এর সপ্তম আসর এবং একটি শীর্ষ পর্যায়ের টুয়েন্টি২০ ক্রিকেট প্রতিযোগিতা। এই প্রতিযোগিতার আয়োজক বাংলাদেশ ক্রিকেট বোর্ড (বিসিবি)। ১২ ডিসেম্বর ২০১৯ থেকে এ প্রতিযোগিতাটি শুরু হয়েছে। কুমিল্লা ভিক্টোরিয়ানস হচ্ছে বিগত মৌসুমের চ্যাম্পিয়ান।
এই মৌসুমের প্রতিযোগিতাটি ৬ ডিসেম্বর ২০১৯ শুরু হবে এবং ৪ ডিসেম্বর ২০১৯ উদ্বোধনী অনুষ্ঠান অনুষ্ঠিত হবে এমনটাই নির্ধারিত ছিল। কিন্তু পরবর্তীতে ৫ ডিসেম্বর প্রতিযোগিতাটি শুরুর দিন ঘোষণা করা হয়। ৩৮ দিনের দীর্ঘ প্রতিযোগিতার ফাইনাল খেলাটি অনুষ্ঠিত হবে ১১ জানুয়ারি ২০২০। অতঃপর আবারো ঘোষণা হয়, যে প্রতিযোগিতাটি ৫দিন পিছিয়ে শুরু হচ্ছে এবং যার তারিখ নির্ধারিত হয়েছে ১১ ডিসেম্বর ২০১৯ এবং শেষ হবে ১৭ জানুয়ারি ২০২০। উদ্বোধনী অনুষ্ঠানগুলো হবে ৮ ডিসেম্বর ২০১৯
চিটাগাং ভাইকিংস এর ফ্রাঞ্চাইজ মালিকানা ব্রিক্রি হওয়ায় এবারের আসরে দলটি অংশগ্রহণ করবে না, এবং আরো দুটি নতুন দলের আগমন ঘটবে। সর্বমোট ৮টি দল প্রতিযোগিতায় অংশ গ্রহণ করবে। খেলোয়াড়দের পুন খসড়া তালিকা তৈরী করার পূর্ব পর্যন্ত পূর্ব-স্বাক্ষরিত সকল খেলোয়াড়দের চুক্তিপত্রও বাতিল করা হয়েছে। যদিও পরে উক্ত ধারণাকে বাতিল করা হয়, খেলায় অংশগ্রহণকারী দলের সংখ্যা কমিয়ে ৭-এ আনা হয়, এবং বাংলাদেশ ক্রিকেট বোর্ড (বিসিবি) কর্তৃক নিয়ম পরিবর্তন করায় চিটাগাং ভাইকিংস আবারো খেলায় ফিরে আসছে।
নিয়মের পরিবর্তন
১১ সেপ্টেম্বর ২০১৯ তারিখে, বাংলাদেশ ক্রিকেট বোর্ড (বিসিবি) সভাপতি নাজমুল হাসান পাপন এক সংবাদ সম্মেলনে চলমান বিপিএল প্রতিযোগিতার নিয়মকানুন পরিবর্তনের বিষয়ে অবহিত করেন। প্রতিযোগিতায় অর্জিত লভ্যাংশ নিয়ে বিপিএল গভর্নিং কাউন্সিল ও ফ্রাঞ্চাইজদের মধ্যে বিরোধ দেখা দিলে উক্ত সংবাদ সম্মলেনর আয়োজন করা হয় এবং সিদ্ধান্ত নেয়া হয় যে, বিসিবি এখন থেকে প্রতিযোগিতাটি কোন ধরনের ফ্রাঞ্চাইজ ছাড়াই পরিচালনা করবে, খেলোয়াড়দের যাতায়াত ও থাকার ব্যবস্থা বিসিবি থেকেই বরাদ্দ দেয়া হবে। সেই সাথে প্রতিযোগিতাটি ২০২০ সালে বঙ্গবন্ধুর ১০০তম জন্মবার্ষিকীতে তার নামে উৎর্গীত হবে এবং প্রতিযোগিতাটি পরবর্তীতে বঙ্গবন্ধু বিপিএল নামে পরিচিত হবে। দলগুলোর নাম পূর্বে মতোই থাকবে শুধুমাত্র দায়ভার ও পরিচালনার ভার থাকবে বিসিবির কাছে।
খসড়া দল ও খেলোয়াড়
খেলোয়াড়দের খসড়া ১২ নভেম্বর ২০১৯-এ শুরুর জন্য নির্ধারিত ছিল। যেহেতু প্রতিযোগিতাটি শুরু হতে ৫ দিন পিছিয়েছে, তাই খেলোয়াড়দের খসড়া অনুষ্ঠিত হবে ১৭ নভেম্বর। ৭টি দলের মধ্যে ৫টি দলই পরিচালিত হবে প্রাইভেট কর্পোরেট ফার্ম কর্তৃক এবং বাকী দুটি দল পরিচালিত হবে বিসিবি কর্তৃক।
১৬ নভেম্বর ২০১৯, বিপিএল পরিচালনা পর্ষদ বিপিএল মৌসুমের লোগো উন্মোচন করে এবং সেই সাথে অংশগ্রহণকারী ৭টি দলের নাম ঘোষণা করে। খেলোয়াড়দের খসড়া পূর্বেই নির্ধারিত ছিল।
লিগ পর্যায়
লিগ পর্যায়ে সর্বমোট ৪২টি ম্যাচ খেলা হবে, যার ২৪টি ম্যাচ অনুষ্ঠিত হবে ঢাকায়, ৬টি ম্যাচ সিলেটে এবং ১২টি ম্যাচ চট্টগ্রামে।
রাজপাট ইউনিয়ন
রাজপাট ইউনিয়ন বাংলদেশের ঢাকা বিভাগের গোপালগঞ্জ জেলার কাশিয়ানী উপজেলার একটি ইউনিয়ন।
অবস্থান ও সীমানা
কাশিয়ানী উপজেলার পূর্ব প্রান্তে রাজপাট ইউনিয়ন, উওরে-মামুদপুর ও বহুগ্রাম ইউনিয়ন, দক্ষিনে-হাতিয়াড়া ও পুইশুর ইউনিয়ন, পূর্বে-উজানী ও হাতিয়াড়া ইউনিয়ন, পশ্চিমে-মামুূদপুর, ওড়াকান্দি ও বেথুড়ী ইউনিয়ন অবস্থিত।
ইতিহাস
প্রশাসনিক এলাকা  রাজপাট ইউনিয়নে মোট ১১টি গ্রাম আছে।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ক্যালকুলাসের কাণ্ড
কাহিনী বিন্যাস
অধ্যাপক কাথবার্ট ক্যালকুলাস আবিষ্কার করেছেন এমন এক যন্ত্র যাতে দূরবর্তী কাঁচের জিনিসকে ধ্বংস করা যায়। সিলডাভিয়ান ও বর্ডুরিয়ানরা দুই পক্ষই তা পেতে চায় বৃহত্তর ধ্বংসের কাজে। সেই যন্ত্রের ওপর অধিকার নিতে তাকে কিডন্যাপ করে বর্ডুরিয়ার কর্নেল স্পঞ্জ। তাকে উদ্ধার করতে যান টিনটিন ও ক্যাপ্টেন হ্যাডক।
জেমস আর. ব্যালেনটাইন
জেমস রবার্ট ব্যালেনটাই (ইংরেজি: James Robert Ballantyne; ১৮১৩–১৮৬৪) ছিলেন একজন স্কটিশ প্রাচ্যবিদ। ১৮৩২ থেকে ১৮৪৫ সাল পর্যন্ত তিনি ছিলেন এডিনবরার স্কটিশ ন্যাভাল অ্যান্ড মিলিটারি অ্যাকাডেমির একজন মাস্টার ছিলেন; ইস্ট ইন্ডিয়া কোম্পানির ভাবী আধিকারিকদের ফার্সি, হিন্দি ও আরবি পড়াতেন। ১৮৪৫ সালে তিনি বারাণসীর সংস্কৃত কলেজের অধ্যক্ষ হন। ১৮৬১ সালে তিনি ইংল্যান্ডে ফিরে যান এবং ইন্ডিয়া অফিসে গ্রন্থাগারিক নির্বাচিত হন।
ব্যালেনটাইন সংস্কৃত, হিন্দি (২য় সংস্করণ, ১৮৬৮) ও মারাঠি ব্যাকরণ প্রকাশ করেন। ১৮৪৯-৫২ সালে তিনি বরদরাজের লঘুকৌমুদী-র একটি সংস্করণ প্রকাশ করেন। ১৮৫৬ সালে তিনি পতঞ্জলির মহাভাষ্য গ্রন্থের প্রথম অংশ প্রকাশ করেন। শেষোক্ত গ্রন্থটির মাধ্যমে বৃহত্তর ইউরোপীয় পণ্ডিতসমাজে ভারতীয় ব্যাকরণ পদ্ধতির দরজা উন্মোচিত হয়।
কনকাশন (২০১৩-এর চলচ্চিত্র)
কনকাশন হচ্ছে ২০১৩ সালে মুক্তিপ্রাপ্ত একটি মার্কিন নাট্য চলচ্চিত্র। চলচ্চিত্রটির কাহিনী লেখক এবং পরিচালক ছিলেন স্ট্যাসি পাশন। চলচ্চিত্রটিতে মুখ্য ভূমিকায় অভিনয় করেছিলেন অভিনেত্রীদ্বয় রবিন ওয়েইগার্ট এবং ম্যাগি সিফ। চলচ্চিত্রটি যদিও আত্মজীবনীমূলক ছিলোনা তবে তাও চলচ্চিত্রটির কাহিনী পরিচালক স্ট্যাসিরই নিজের জীবনেরই একটি ছোটো অংশ থেকে নেওয়া হয়েছিলো, পরিচালক স্ট্যাসি পাশন চিত্রনাট্য লিখার সময় অনেক চিন্তা করেই লিখেছিলেন।
মুক্তি
২০১৩ সালে সানড্যান্স আন্তর্জাতিক চলচ্চিত্র উৎসবে সর্বপ্রথম দেখানো হয় এবং এরপর দেখানো হয় বার্লিন আন্তর্জাতিক চলচ্চিত্র উৎসবে। বার্লিনে চলচ্চিত্রটি টেডি পুরস্কার লাভ করে। নারী সমকামিতার কাহিনী জার্মান মানুষ অনেক পছন্দ করেছিলো।
জুলানা
জুলানা (Julana) ভারতের হরিয়ানা রাজ্যের জিন্দ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে জুলানা শহরের জনসংখ্যা হল ১৩,৬৪১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে জুলানা এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
শওকত চৌধুরী
জন্ম ও শিক্ষাজীবন
মো. শওকত চৌধুরীর পৈতৃক বাড়ি নীলফামারী জেলার সৈয়দপুর উপজেলার বাংলাপুর এলাকায়।
কর্মজীবন
রাজনীতির সঙ্গে সক্রিয় ভাবে যুক্ত থাকা মো. শওকত চৌধুরী প্রথমবার সংসদ সদস্য নির্বাচিত হয়েছেন।
পুরুলিয়া হোমিওপ্যাথিক মেডিক্যাল কলেজ ও হাসপাতাল
পুরুলিয়া হোমিওপ্যাথি মেডিক্যাল কলেজ ও হাসপাতাল পশ্চিমবঙ্গের পুরুলিয়া জেলার একটি প্রাইভেট হোমিওপ্যাথিক মেডিকেল কলেজ ও হাসপাতাল যাকাউন্সিল অব হোমিওপ্যাথি বা সিসিএইচ অনুমোদিত এই কলেজটি ১৯৯৮ সাল থেকে বর্ধমান বিশ্ববিদ্যালয়ের অধীনে বিএইচএমসি কোর্স পড়ানোর অনুমোদন পায়,যা পরে West Bengal University of Health Science এর অনুমোদন পায়।
। প্রথম দিকে কাউন্সিল অব হোমিওপ্যাথি, ওয়েস্ট বেঙ্গল-এর অধীনে ১৯৮১ সাল থেকে ডিএমএস ও পরে ডিওএইচএমএস পড়ানোর অনুমোদন ছিল এই কলেজেপরে বি এইচ এম এস পড়ানোর অনুমোদন পায় রারন আগের কোর্স গুলো বন্ধ হয়ে যায় ও পরে সারা ভারতের সমস্ত কলেজের মতো সাড়ে পাঁচ বছরের BHMS কোর্স চালু হয়।ক। কলেজ প্রতিষ্ঠায় বিশিষ্ট হোমিওপ্যাথি চিকিৎসক স্বামী মায়েশানন্দ (সমর মহারাজ), ডক্টর গৌরীনাথ মুখোপাধ্যায়, ডক্টর ভৈরব মাহাতো ও ডক্টর পূর্ণচন্দ্র মাহাতোর ভূমিকা ছিল উল্লেখনীয়। কলেজের বর্তমান আসনসংখ্যা ৫০।
ডানপিটে খাঁদু আর তার কেমিক্যাল দাদু (কমিক্স)
ডানপিটে খাঁদু আর তার কেমিক্যাল দাদু ভারতীয় বাঙালি শিশুসাহিত্যিক কমিক্স শিল্পী শ্রী নারায়ণ দেবনাথের সৃষ্ট বিজ্ঞান ও কল্পবিজ্ঞানধর্মী একটি বাংলা কমিক।
বিবরন
খাঁদু ৮ থেকে ১০বছর বয়সী একজন ডানপিটে ছেলে। তার এক বিজ্ঞানী দাদু সে নানান সময়ে নানান জিনিস আবিষ্কার করে থাকেন, সেই আবিষ্কৃত জিনিসগুলি দিয়ে খাঁদু তার বন্ধুদের জ্বালাতন করে।
লেসলি ওয়ালকট
লেসলি আর্থার ওয়ালকট (Leslie Walcott; জন্ম: ১৮ জানুয়ারি, ১৮৯৪ - মৃত্যু: ২৭ ফেব্রুয়ারি, ১৯৮৪) সেন্ট মাইকেল প্যারিশের ফন্তাবেলে এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে বার্বাডোস ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে লেগ ব্রেক বোলিংয়ের পাশাপাশি উইকেট-রক্ষকেরও দায়িত্ব পালন করতেন লেসলি ওয়ালকট।
প্রারম্ভিক জীবন
কম্বারমেয়ার স্কুল ও হ্যারিসন কলেজে পড়াশোনা করেছেন। ১৯২৩ সালে হ্যারিসন কলেজে ক্রীড়াশিক্ষক হিসেবে যোগদান করেন। ১৯৩২ সালে লজ স্কুলে চলে যান। সেখানে তিনি উল্লেখযোগ্য অবদান রাখেন এবং উইলফ্রেড ফারমার, মাইকেল ফ্রেডরিক, জন গডার্ড, কেন গডার্ড, রয় মার্শাল ও লরি জনসনের ন্যায় বার্বাডিয়ান খেলোয়াড়দেরকে প্রশিক্ষণ দেন।
১৯২৫-২৬ মৌসুম থেকে ১৯৩৫-৩৬ মৌসুম পর্যন্ত প্রথম-শ্রেণীর ক্রিকেটে তার অংশগ্রহণ ছিল। ৪২ বছর বয়স পর্যন্ত বার্বাডোসের পক্ষে খেলা চালিয়ে যান। বেশকয়েকটি খেলায় দলের অধিনায়কত্বও করেন তিনি।
খেলোয়াড়ী জীবন
সফরকারী এমসিসি’র বিপক্ষে জানুয়ারি, ১৯৩০ সালে অপরাজিত ৭৩* রান তুলেন। ফলশ্রুতিতে স্বল্পকাল পরই নিজভূমিতে প্রথমবারের মতো অনুষ্ঠিত প্রথম টেস্ট খেলার জন্য মনোনীত হন। ঐ খেলায় ইংল্যান্ডের পক্ষে এফএসজি ক্যালথর্প, ডব্লিউ ভোস এবং ওয়েস্ট ইন্ডিজের পক্ষে এফআই ডি কেয়ার্স, জিএ হ্যাডলি, ইএসি হান্ট, জেইডি সিলি, এডউইন সেন্ট হিল এবং এলএ ওয়ালকটের একযোগে টেস্ট অভিষেক ঘটেছিল। ৩৫ বছর বয়সে ওয়েস্ট ইন্ডিজের উদ্বোধনী টেস্টে অংশ নেন তিনি। খেলায় তিনি ২৪ ও অপরাজিত ১৬* রান করেন। এছাড়াও বল হাতে জর্জ গানের উইকেট তুলে নেন। তবে প্যাটসি হেনড্রেন ও লেস অ্যামিসের দৃঢ়তাপূর্ণ নৈপুণ্যে খেলাটি ড্রয়ে পরিণত হয়। কিন্তু চার খেলোয়াড়ের একজনরূপে দ্বিতীয় টেস্টে অংশগ্রহণে উপেক্ষিত হন। এরপর আর তাকে টেস্টে অংশ নিতে দেখা যায়নি যা এক টেস্টের বিস্ময়কারীরূপে পরিচিতি করে তুলে।
দেহাবসান
২৭ ফেব্রুয়ারি, ১৯৮৪ তারিখে ৯০ বছর বয়সে বার্বাডোসের সেন্ট মাইকেল প্যারিশে তার দেহাবসান ঘটে। তবে, ক্লাইড ওয়ালকটের সাথে তার কোন সম্পর্ক নেই।
রাজশাহী বিশ্ববিদ্যালয় রেলওয়ে স্টেশন
রাজশাহী বিশ্ববিদ্যালয় রেলওয়ে স্টেশন বাংলাদেশের রাজশাহী বিভাগের রাজশাহী জেলার একটি রেলওয়ে স্টেশন।
অবস্থান
রাজশাহী বিশ্ববিদ্যালয় রেলওয়ে স্টেশন রাজশাহী বিশ্ববিদ্যালয়ের শিক্ষার্থীদের চলাচলের সুবিধার্থে তৈরী করা হয়।
ইতিহাস
সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। আব্দুলপুর-আমনুরা শাখা লাইনের স্টেশন হিসাবে লোকমানপুর রেলওয়ে স্টেশন চালু হয়।
পরিষেবা
রাজশাহী বিশ্ববিদ্যালয়   রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
লোহিত সাগরের হাঙর
লোহিত সাগরের হাঙর (Coke en stock) দুঃসাহসী টিন‌টিন সিরিজের একটি কমিক বই।
আদিল রাজা
আদিল রাজা (জন্ম ১০ ডিসেম্বর ১৯৯১) একজন পাকিস্তানি প্রথম-শ্রেণীর ক্রিকেটার। তিনি ২০০৮ অনূর্ধ্ব-১৯ ক্রিকেট বিশ্বকাপের জন্য পাকিস্তানের দলের সদস্য ছিলেন।
মাদবারহাট ইসলামিয়া ফাজিল মাদ্রাসা
মাদবারহাট ইসলামিয়া ফাজিল মাদ্রাসা বাংলাদেশের একটি আলিয়া মাদ্রাসা। মাদ্রাসাটি চট্টগ্রাম জেলার অন্তর্গত মীরসরাই উপজেলার ইছাখালী ইউনিয়নের উত্তর ইছাখালী গ্রামে অবস্থিত। মাদ্রাসার বর্তমান অধ্যক্ষের নাম মোহাম্মদ আবদুল হালিম। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত মাদ্রাসা।
ইতিহাস
এটি ১৯৪৫ সালে মক্তব হিসেবে প্রতিষ্ঠালাভের পর ক্রমান্বয়ে ১৯৬০ সালে ইসলামিয়া মাদ্রাসা, ১৯৮১ সালে দাখিল, ১৯৮৯ সালে আলিম এবং ২০০৯ সালে ফাজিল অনুমোদন লাভ করে। ২০০৯ সালে মাদ্রাসাটি ফাজিল মাদ্রাসায় উন্নীত হলে মাদ্রাসাটি ইসলামী বিশ্ববিদ্যালয়, বাংলাদেশের অধিভুক্তি লাভ করে। তবে ২০১৬ সালে বাংলাদেশের সকল মাদ্রাসার সাথে এই মাদ্রাসাটিও ইসলামি আরবি বিশ্ববিদ্যালয়ের অধীনে স্থানান্তরিত হয়।
শিক্ষা ব্যবস্থা
মাদ্রাসার অধ্যক্ষ মোহাম্মদ আবদুল হালিম। বর্তমানে নয় শতাধিক শিক্ষার্থী এ মাদ্রাসায় অধ্যয়নরত আছে। মাদ্রাসা ভবনটি একটি দ্বিতল ভবন। এ মাদ্রাসায় ফাজিল (ডিগ্রী) পর্যায় পর্যন্ত পাঠদান করা হয়। ২০১৯ সালের পাশের হার ছিলো ৯৯%।
জোহর বাহরু
জোহর বাহরু, মালয়েশিয়ার জোহর রাজ্যের রাজধানী, যা পূর্বে তনজুং পুতেরি বা ইস্কান্দার পুতেরি নামে পরিচিত ছিল। এটি মালয়েশিয়া উপদ্বীপের দক্ষিণ প্রান্তে জোহর স্ট্রেটস বরাবর অবস্থিত। জোহর বাহরুর জনসংখ্যা হল ৪৯৭,০৯৭ জন এবং ১,৬৩৮,২৯৯ জন জনসংখ্যা নিয়ে এর মেট্রোপলিটন অঞ্চলটি দেশের তৃতীয় বৃহত্তম শহর।
জোহর বাহরু ১৮৩৫ সালে ইস্কান্দার পুয়েত্রি হিসাবে প্রতিষ্ঠিত হয়েছিল, যখন জোহরের সুলতান তেমেনগং দায়েং ইব্রাহিমের অধীনে আসে। ১৮৬২ সালে যখন সুলতানি প্রশাসনের কেন্দ্রটি তেলোক ব্লানগাহ থেকে এখানে সরিয়ে আনা হয়, তখন এই অঞ্চলটির নামকরণ করা হয় "জোহর বাহরু" এবং সুলতানিয়ার রাজধানী হয়ে ওঠে।
সুলতান আবু বকরের রাজত্বকালে শহরের অভ্যন্তরের প্রশাসনিক ভবন, স্কুল, ধর্মীয় ভবন এবং সিঙ্গাপুরের সাথে সংযোগকারী রেলপথ নির্মাণ সহ ব্যাপক উন্নয়ন ও আধুনিকীকরণ ঘটেছিল। জোহরা বাহরু ১৯৪২ থেকে ১৯৪৫ পর্যন্ত জাপানী বাহিনী দ্বারা দখল ছিল। যুদ্ধের পরে জোহর বাহরু মালয় জাতীয়তাবাদের জন্ম হয় এবং ১৯৪৪ সালে ইউনাইটেড মালয় ন্যাশনাল অরগানইজেশন (ইউএমএনও) নামে একটি রাজনৈতিক দল প্রতিষ্ঠিত হয়। ১৯৬৩ সালে মালয়েশিয়া গঠনের পরে জোহর বাহরু রাজ্যের রাজধানী হিসাবে তার অবস্থান ধরে রেখেছিল এবং ১৯৯৪ সালে নগরীর মর্যাদা লাভ করেছিলেন।
ভূগোল
জোহর বাহরু মালয়েশিয়া উপদ্বীপের দক্ষিণ প্রান্তে জোহর প্রণালী বরাবর অবস্থিত। ১৯৩৩ সালের পূর্বে মূলত শহর অঞ্চলটি ছিল মাত্র, ২০০০ সালে উপরে প্রসারিত হয়েছিল।
জনসংখ্যার উপাত্ত
জোহর বাহরুতে বসবাসকারী মানুষদের সাধারণত অফিসিয়ালি ভাবে "জোহর বাহরুয়ানস" হিসেবে উল্লেখ করা হয়।
জাতি ও ধর্ম
২০১০ সালের মালয়েশিয়ার আদমশুমারি অনুসারে জোহর বাহরুর জনসংখ্যা ৪৯৭,০৬৭ জন। নগরীর জনসংখ্যা আজ তিনটি প্রধান জাতিগোষ্ঠীর সংমিশ্রণ - মালয়েশিয়া, চীনা এবং ভারতীয় - অন্যান্য বুমিপুত্রের সাথে । মালয়রা সংখ্যাগরিষ্ঠ, যার সংখ্যা ২৪০,৩৩৩ জন, চীন রয়েছে মোট ১৭২,৬০৯ জন, ভারতীয় মোট ৭৩,৩১৯ জন এবং অন্যান্য ২,৯৫৭ জন। নন-মালয়েশীয় নাগরিক রয়েছে ২,৫৮৫ জন। জোহর মালয়েশিয়ার প্রতিবেশী রিয়াউ মালয়ের সাথে দৃঢ়ভাবে সম্পর্কিত। চীনারা মূলত সংখ্যাগরিষ্ঠ তেওচো, হোক্লো, হেনানিজ ও হাক্কা উপগোষ্ঠী থেকে, ভারতীয় সম্প্রদায় মূলত এবং প্রধানত তামিল হয়। এখানে মালেয়ালিস, তেলুগাস এবং শিখ পাঞ্জাবীদের সংখ্যাও কিছু রয়েছে। মালয়েশিয়ানরা সংখ্যাগরিষ্ঠ মুসলমান, যদিও চীনারা মূলত বৌদ্ধ এবং ভারতীয়রা বেশিরভাগ হিন্দু। তবে খ্রিস্টান ও মুসলমান এই দুই গ্রুপের সংখ্যা উল্লেখযোগ্য পরিমানে রয়েছে। অল্প সংখ্যক শিখ, বৌদ্ধ, অ্যানিমিস্ট এবং ধর্মনিরপেক্ষবাদীরাও শহরে পাওয়া যেতে পারে।
২০১০ মালয়েশিয়ার আদম শুমারি উপর ভিত্তি করে নিম্নলিখিত পরিসংখ্যান পাওয়া যায়।
ভাষাসমূহ
স্থানীয় জাতিগত মালয়েশিয়ানরা মালয় ভাষায় কথা বলে, যেখানে স্থানীয় চীনা ভাষার যে ভাষায় কথা হয় তা ম্যান্ডারিন চাইনিজ। চীনা সম্প্রদায়টি বেশ কয়েকটি উপভাষা গোষ্ঠী দ্বারা প্রতিনিধিত্ব করে: তেওচে, হেনানিজ, হাক্কা এবং হক্কিয়ান ভারতীয় সম্প্রদায় প্রধানত কথা বলে তামিল, সংখ্যালঘুরা মালায়ালম, তেলুগু এবং পাঞ্জাবি ভাষাভাষী। ব্রিটিশ শাসনকালে স্কুলে পড়াশুনা করা প্রবীণ প্রজন্মের মধ্যেও ইংরেজি ভাষা (বা মঙ্গলিশ ) যথেষ্ট ব্যবহৃত হয়।
বাকাল ইউনিয়ন
বাকাল বাংলাদেশের বরিশাল জেলার অন্তর্গত আগৈলঝাড়া উপজেলার একটি ইউনিয়ন।
আয়তন
বাকাল ইউনিয়নের আয়তন ৭,৯৫৬ একর।
প্রশাসনিক কাঠামো
বাকাল ইউনিয়ন আগৈলঝাড়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আগৈলঝাড়া থানার আওতাধীন। এটি জাতীয় সংসদের ১১৯নং নির্বাচনী এলাকা বরিশাল-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী বাকাল ইউনিয়নের মোট জনসংখ্যা ২৫,৭২১ জন। এর মধ্যে পুরুষ ১২,৬৬৭ জন এবং মহিলা ১৩,০৫৪ জন। মোট পরিবার ৫,৭৬০টি।
শিক্ষা
২০১১ সালের আদমশুমারি অনুযায়ী বাকাল ইউনিয়নের সাক্ষরতার হার ৬২.৯%।
ফেলেসিয়া
ফেলেসিয়া ড্যানায় (জন্ম টাকোমা, ওয়াশিংটন) হলেন একজন মার্কিন পর্নোগ্রাফি অভিনেত্রী, ফেটিশ মডেল, এবং স্ট্রিপার। তার পর্নোগ্রাফি অভিনয়ের জীবন ছিল ১৯৯৩ থেকে ২০০৮ অবধি, যার মধ্যে তিনি পারফর্ম করেছেন একক সিন বা অন্যান্য মহিলা পর্নোগ্রাফি অভিনেত্রীদের সাথে সিন। যদিও তিনি একটা সিনে একজনের পুরুষের সাথে মুখমৈথুনের একটি দৃশ্যে অভিনয় করেছিলেন।
পুরুলিয়া পলিটেকনিক
পুরুলিয়া পলিটেকনিক পশ্চিমবঙ্গের পুরুলিয়া জেলার একটি সরকারি প্রকৌশল কলেজ। ১৯৫৭ সালে একটি স্পনসর্ড কলেজ হিসাবে এর প্রতিষ্ঠা; ১৯৭৬ সালে এই কলেজ পায় সরকারি কলেজের তকমা। প্রথম দিকে শুধুমাত্র সিভিল ইঞ্জিনিয়ারিং-ই পড়ানো হত এখানে। ১৯৬০ সালে পুরুলিয়ার বিবেকানন্দনগরে নিজস্ব এক বিশালাকার ভবনে এই কলেজ স্থানান্তরিত হয় এবং ইলেকট্রনিক্স ও মেকানিক্যাল বিভাগ চালু হয়।
ফেলেসিয়া
ফেলেসিয়া একটা কমিক বইও প্রকাশ করেছিলেন যার নাম হল অ্যাডাল্ট স্টার স্টোরিস: ফেলেসিয়া।
রাহুল সিং (ক্রিকেটার, ১৯৯৫-এ জন্ম)
গাহলৌত রাহুল সিং (জন্ম: ১৯৯৫ সালের ১৮ সেপ্টেম্বর ) একজন ভারতীয় ক্রিকেটার যিনি সার্ভিস ক্রিকেট দলের হয়ে খেলেন। ২০১২-১৩ সালের ১৪ ফেব্রুয়ারি ২০১৩-তে বিজয় হাজারে ট্রফিতে হায়দ্রাবাদের হয়ে খেলে লিস্ট এ ক্রিকেটে তার অভিষেক হয়। ২২ শে মার্চ, ২০১৩-তে আন্তঃরাষ্ট্রীয় টুয়েন্টি ২০ টুর্নামেন্টে হায়দ্রাবাদ দলে টুয়েন্টি২০ ক্রিকেটে তার অভিষেক হয়। এছাড়াও রঞ্জি ট্রফি-২০১৬ তে ৬ অক্টোবর ২০১৬ তারিখে সার্ভিস ক্রিকেট দলে প্রথম-শ্রেণীর ক্রিকেটে তিনি আত্মপ্রকাশ করেছিলেন।
ফেলেসিয়া
খেতাব
এ.ভি.এন পুরস্কার
এক্স.আর.সি.ও খেতাব
শ্রবণাতীত শব্দ
শ্রবণাতীত শব্দ বলতে এমন সব শব্দতরঙ্গকে বোঝায় যাদের কম্পাঙ্ক মানুষের ঊর্ধ্ব-শ্রবণসীমার (২০ হাজার হার্জ) উপরে অবস্থিত। একে অতিস্বনক শব্দ, শ্রবণোত্তর শব্দ, ইত্যাদি নামেও ডাকা হয়। ইংরেজিতে একে "আলট্রাসাউন্ড" (Ultrasound) বলে। শ্রবণাতীত শব্দগুলির ভৌত ধর্ম "স্বাভাবিক" শ্রবণযোগ্য শব্দের তুলনায় ভিন্ন নয়, কিন্তু মানুষ এগুলি শুনতে পারে না। ব্যক্তিভেদে শ্রবণসীমা ভিন্ন হলেও সুস্থ প্রাপ্তবয়স্ক তরুণ-তরুণীদের শ্রবণসীমা ২০ হার্জ থেকে ২০,০০০ হার্জ (২০ কিলোহার্জ) পর্যন্ত হয়ে থাকে। শ্রবণাতীত যন্ত্রগুলি ২০ কিলোহার্জ থেকে একাধিক গিগাহার্জ (১ লক্ষ হার্জ) পর্যন্ত কম্পাঙ্কে কাজ করতে পারে।
শ্রবণাতীত শব্দ বহু বিভিন্ন ক্ষেত্রে ব্যবহৃত হয়। শ্রবণাতীত বা অতিস্বনক যন্ত্রগুলি দিয়ে বস্তু শনাক্ত করা হয় ও দূরত্ব পরিমাপ করা হয়। চিকিৎসাবিজ্ঞানে শ্রবণাতীত শব্দচিত্রগ্রহণ বা অতিস্বনক চিত্রগ্রহণ (Ultrasound imaging) এবং শ্রবণাতীত শব্দচিত্রলেখ বা অতিস্বনক চিত্রলেখ (Ultrasonography) নামক পদ্ধতি ব্যবহার করে দেহের অভ্যন্তরীণ অঙ্গসমূহের স্থির বা চলমান চিত্রগ্রহণ ব্যাপক প্রচলিত। উৎপন্ন পণ্যদ্রব্য ও কাঠামোর ধ্বংসহীন পরীক্ষণের সময় শ্রবণাতীত শব্দ ব্যবহার করে খালি চোখে অদৃশ্য ত্রুটি শনাক্ত করা হয়। শিল্পক্ষেত্রে শ্রবণাতীত শব্দ পরিস্করণ, মিশ্রণ ও রাসায়নিক প্রক্রিয়া ত্বরান্বিতকরণের কাজে ব্যবহার করা হয়। বাদুড় এবং শিশুমার (এক ধরনের শুশুক বা ডলফিন জাতীয় সামুদ্রিক প্রাণী) শ্রবণাতীত শব্দ ব্যবহার করে শিকার বা প্রতিবন্ধকতার অবস্থান নির্ণয় করে।
পুরুলিয়া পলিটেকনিক
বর্তমানে এই কলেজে ইলেকট্রনিক্স অ্যান্ড টেলিকমিউনিকেশনও পড়ানো হয়। বিভিন্ন কোর্সে আসনের সংখ্যা হল – সিভিল ইঞ্জিনিয়ারিং-এ ৬০, ইলেকট্রনিক্স ও মেকানিক্যাল-এ ৩০ ও ইলেকট্রনিক্স অ্যান্ড টেলিকমিউনিকেশন-এ ৬০টি। বিভিন্ন বিভাগে ইন্সট্রাকটর সহ মোট ২২ জন পূর্ণ সময়ের শিক্ষক ও লাইব্রেরিয়ান সহ ৩৪ জন শিক্ষাকর্মী এখানে কাজ করেন। আজ এটি পশ্চিমবঙ্গের একটি প্রথম সারির পলিটেকনিক।
ফুকরা ইউনিয়ন
ফুকরা ইউনিয়ন বাংলাদেশের ঢাকা বিভাগের গোপালগঞ্জ জেলার কাশিয়ানী উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠানঃ
প্রাথমিকঃ
মাধ্যমিকঃ ফুকরা মদন মোহন একাডেমি
উচ্চমাধ্যমিকঃ
জনপ্রতিনিধি
বর্তমান চেয়ারম্যান- শাহ ইশতিয়াক
কাজিরাঙ্গা বিশ্ববিদ্যালয়
শিক্ষা
বিশ্ববিদ্যালয়টি অভিযান্ত্রিক, ব্যবস্থাপনা, কম্পিউটার বিজ্ঞান এবং মৌলিক বিজ্ঞান বিষয়ে বিভিন্ন পাঠ্যক্রম চালায়। এটি চারটি প্রতিষ্ঠানে গঠিত
সহযোগিতা
কাজিরাঙ্গা বিশ্ববিদ্যালয়ে যুক্তরাষ্ট্রের কারডিফ মেট্রোপলিটান বিশ্ববিদ্যালয়    এবং প্লাইমাউথ বিশ্ববিদ্যালয়ের সাথে শিক্ষা, অধ্যাপক এবং ছাত্র-ছাত্রীর আদান-প্রদান করা বোঝাপড়ার চুক্তি স্বাক্ষর করেছে। ২০১১ সালে চাম হিগিনবটম কৃষি, প্রযুক্তিবিদ্যা এবং বিজ্ঞান প্রতিষ্ঠান কাজিরাঙ্গা বিশ্ববিদ্যালয়ের সাথে বোঝাপড়ার এবং সহযোগিতার চুক্তিতে সই করা প্রথম ভারতীয় বিশ্ববিদ্যালয়। প্রতি বছরে কাজিরাঙ্গা বিশ্ববিদ্যালয়ের U MBAর ছাত্র-ছাত্রীকে সিঙ্গাপুরস্থিত নানয়াং প্রযুক্তিবিদ্যা বিশ্ববিদ্যালয়ে এক মাসের জন্য নিয়ে যাওয়া হয়। বিশ্ববিদ্যালয়টি অভিযান্ত্রিক ছাত্র-ছাত্রীর প্রশিক্ষণের জন্যও বিভিন্ন উদ্যোগের সাথে সহযোগিতা স্থাপন করেছে।
এন্টামিবা
এন্টমিবা হলো প্রোটিস্টা রাজ্যভুক্ত এক ধরনের এককোষী জীব। খালি চোখে এদের দেখা যায় না। এদের দেহের কোন নির্দিষ্ট আকৃতি নেই কারণ এরা সর্বদাই অ্যামিবার মতো আকার ও আকৃতি পরিবর্তন করতে পারে। এদের দেহ স্বচ্ছ জেলির ন্যায়। তবে কখনো কখনো প্রতিকুল পরিবেশে এরা গোলাকার শক্ত আবরণে এদের দেহ ঢেকে ফেলে। এ অবস্থায় একে সিস্ট বলে।
রোগ বিস্তার
ভাইরাস বাতাসে জড় কিন্তু অপরদিকে কোষকের দেহে জীবের মতো আচরণ করে।পোষকের দেহে ভাইরাস বংশবৃদ্ধি করে।তাই এন্টামিবাকে প্রকৃত পরজীবি বলা হয়।এন্টামিবা প্রোটিস্টা রাজ্যের সাবকোমাস্টিগোফোরা পর্বের এককোষী জীব।মানবদেহে ৭ প্রজাতির এন্টামিবা বসবাস করে।তার মধ্যে এন্টামিবা হিস্টোলাইটিকা বৃহদান্ত্রে এমিবিক আমাশয় সৃষ্টি করে।
বংশবৃদ্ধি
এন্টমিবা কোষ বিভাজন ও অণুবীজ (স্পোর) সৃষ্টির মাধ্যমে বংশবৃদ্ধি করে।স্পোরুলেশন পদ্ধতিতে একটি কোষের প্রোটোপ্লাজম বহুখন্ডে বিভক্ত হয়ে ক্ষুদ্র ক্ষুদ্র অণুবীজ বা স্পোর গঠন করে।অণুকূল পরিবেশে এরা প্রত্যেকে একটি নূতন অ্যামিবা হিসেবে বড় হয়।
এন্টমিবা'র বিভিন্ন অংশ
এন্টামিবা ৮টি অংশে বিভক্ত। যথা -
• নিউক্লিয়াস
• ব্যাকটেরিয়া
• খাদ্য গহ্বর
• লোহিত রক্ত কণিকা
• ক্ষণপদ
• প্লাজমালেমা
• এক্টোপ্লাজম
• এণ্ডোপ্লাজম
১৭তম মেরিল-প্রথম আলো পুরস্কার
১৭তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের সপ্তদশ আয়োজন। ২০১৪ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৫ সালের ৮ই মে ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন নুসরাত ইমরোজ তিশা, মোশাররফ করিম ও সাজু খাদেম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা ফাহ্‌মিদা খাতুনকে।
বিজয়ী ও মনোনীতদের তালিকা
২০১৫ সালের ৩০শে এপ্রিল সমালোচক শাখার মনোনয়ন ঘোষণা করা হয়। বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
কৈথল
কাইথাল (Kaithal) ভারতের হরিয়ানা রাজ্যের কাইথাল জেলার একটি শহর।